Tîrêj (kovar)
Tîrêj yekem kovara edebiyat û kulturê li Bakurê Kurdistanê û li Tirkiyeyê bû ku xwerû bi kurdî dereket û nivîsên wê bi du zaravayan, nîvî bi kurmancî û nîvî jî bi dimilî (zazakî) bûn. Di çileya pêşîna 1979'an de li Îzmîrê dest bi weşana xwe kir. Çar hejmarên wê derket. Hêr sê hejmarên wê yê pêşîn li Îzmîrê derketin. Hejmara wê ya 3'an cara duyem li Stokholmê hat çapkirin. Piştî 12'ê îlonê di sala 1980'yî ku cûnta hatibû ser hukim êdî firsend nema ku li Tirkiyeyê derkeve, hejmara wê ya 4'an li Swêdê, li Stokholmê hate çapkirin. Tîraja wê di navbera 4000 û 5000 de bû.